TV7 JERUUSALEMMA UUDISED
Tere õhtust! Eetris on taas TV7 Jeruusalemma Uudised.
Mõned tänased teemad -
Palestiinlased tühistamas Iisraeli tunnustamist
Iisraelis käivitus valimismöll
Välkkiire rongiühendus Jeruusalemma ja Tel Avivi vahele
Palestiina omavalitsus on loobumas Iisraeli tunnustamisest riigina.
1993. ja 1995. a Oslo I ja Oslo II lepingute alusel
tunnustas PLO ehk Palestiina Vabastusorganisatsioon Iisraeli riiki.
Vastavalt tunnustas Iisrael PLOd palestiinlaste esindajana
ja Läänekaldale moodustati kolm erinevat haldusala.
Jeruusalemma küsimust otsustati käsitleda hiljem.
President Trumpi jõulukuise Jeruusalemma-avalduse tõttu
otsustas PLO täidesaatev komitee,
et USA-l pole enam asja rahukõneluste vahendajana
ja samas loobutakse ka Iisraeli riigi formaalsest tunnustamisest.
Selle asemel kavatseb PLO taotleda rahvusvahelist riiklikku tunnustust
omavalitsuse asemel okupeeritud Palestiina riigina.
Selleks on siiski vaja ÜRO Julgeolekunõukogu otsust.
Komitee otsustab kuu lõpus,
kas kuulutada ka Ida-Jeruusalemm okupeeritud Palestiina pealinnaks.
See vajab omakorda Iisraeli parlamendi heakskiitu.
USA Iisraeli suursaadiku D. Friedmani sõnul
on suurimaks takistuseks rahule
terrorismi süstemaatiline premeerimine
ja toetamine palestiinlaste poolt.
Friedmani avaldusele eelnenud päeval
mõrvasid palestiinlastest terroristid Nabluse linna lähedal
mööduvast autost juudi rabi.
Iisraeli politsei käivitas kohe tulistajate leidmiseks inimjahi,
millega ühines hiljem ka armeedivisjone.
Palestiinlaste aladel aga rõõmustati.
Hamas kiitis tegu sangarlikuks ja PLO lubas sooritajaile preemiat.
Noort, 35-aastast rabi jäid leinama naine ja kuus last.
2017. a maksis PO vangistatud ja süüdimõistetud terroristidele
abirahaks ja kompensatsioonideks kokku ca 358 miljonit dollarit.
Kompensatsioonide suurus sõltub sooritatud teo tähendusest,
selle eest saadud karistuse pikkusest, võimalikust invaliidistumisest
ja süüdimõistetu perekonna rahalisest olukorrast.
Parimini teenivad need,
kes on saanud mõrvade eest pikad, 25-35-aastased vanglakaristused.
Nad saavad iga kuu oma tegude eest preemiaks keskmiselt 2000 eurot.
Lühemad 3,5-aastased vangistused
toovad süüdimõistetuile vaid ca 500-1000-eurosed kuutasud.
Kokku läheb nende preemiate peale 7 % PO aastaeelarvest.
Töölise keskmine kuuteenistus Läänekaldal on ca 500 USD,
nii et terrorism on paljudele rahaliselt väga tasuv.
Kuigi järgmiste parlamendivalimisteni 2019. a novembris
on Iisraelis jäänud veel üle 1,5 aasta,
distantseerib opositsioon end praegusest valitsusest juba nüüd.
Intervjuus Saudi Araabia veebilehele Elaph
andis Tööpartei esimees Isaac Herzog erinevaid lubadusi, kui nad võidavad.
Herzog läks isegi nii kaugele, et lubas teha rahu palestiinlastega,
loovutada neile terve Templimäe ja tunnustada Palestiina riiki.
Ladusalt araabia keelt kõnelev Herzog kutsus ka saude
kõigi Jeruusalemmas asuvate eri uskude pühapaikade ülevaatajaks.
Tema idee oli seotud sellega,
et hetkel kontrollib Saudi Araabia kaht islami püha linna Mekat ja Medinat.
Nii annaks Iisraeli peaministriks ihkav Herzog moslemeile õiguse
valitseda nii juutide kui kristlaste Jeruusalemma vanalinnas asuvaid
mõlema usuga seotud pühapaiku.
Iisraeli armee rajas uue eriüksuse Gaza ja Hamasi vastu tegutsemiseks.
Divisjoni nimi on Haruv, mis pärineb Negevis 1960-70. a tegutsenud
samanimeliselt divisjonilt.
Haruvi sõdurid on treenitud peamiselt linna- ja sissisõja jaoks.
Üksus hakkab tegutsema Gaza naabruses
ning selle käsutusse antakse tunnelitegevust ennetav varustus
ja tehnika nende avastamiseks.
Haruv on läbinud treeningu,
mis sobib just Gaza sektori eri tingimustesse ja keskkondadesse.
Negevisse ehitati õppusteks omamoodi mudellinn
just Gaza linnaoludes kasutatavate lahingute jaoks.
Üheks üksuse eesmärgiks on püüda ennetada
võimalike konfliktide arenemine suureks sõjaks.
Iisraeli peaminister Netanyahu teatas grupile NATO suursaadikutele,
et Iisraeli välisluureteenistustel
on õnnestunud viimastel aastatel ära hoida kümneid erinevaid
lennukitega mitmete Euroopa linnade pihta plaanitud terrorirünnakuid.
"Neist enamiku taga on olnud ISIS. Tahangi siinkohal rõhutada ka seda,
et Iisrael on aidanud ja jätkab EL aitamist mitmel erineval,
fundamentaalsel viisil," mainis Netanyahu.
"Oleme olnud koos Egiptusega aktiivsed ka Siinail,
sest ISIS on rajanud poolsaarele mitmeid erinevaid baase,
kust see teeb rünnakuid ise ja aitab seda ka teistel teha,"
jätkas Netanyahu. Iisrael pole NATO-riik,
kuid USA peab teda oma tähtsaimaks NATO-väliseks liitlaseks.
USA Kongress on eraldanud Iisraelile rohkem abi
kui ühelegi teisele NATO-välisele liitlasriigile.
"Euroopast saab nii ISISe kui al-Qaeda jäänuste pesa
ning Euroopa näeb kahjuks esimesena,
et need rühmitused pole sugugi ideoloogiliselt surnud,
isegi kui nende pesapaigad Süürias ja Iraagis hävitatakse,"
lõpetas Netanyahu oma kõne.
Iisraeli transpordiminister Yisrael Katz teatas mõne päeva eest,
et uus, ülikiire rongiühendus Jeruusalemma ja Tel Avivi vahel
avatakse rahvale märtsi lõpus.
Aastaid kestnud ehitustööde maksumuseks on ca 2 mlrd USD,
kuid vastukaaluks lüheneb ühendus Jeruusalemma ja Tel Avivi vahel
tunnilt 28 minutile.
Rong sõidab ca 160 km tunnis
ja põikab teel ka Ben Gurioni lennujaama.
Selle lõppjaamad on Jeruusalemmas Bussijaama kõrval
ja Tel Avivis Hagana rongijaam.
Esimesed katsesõidud algavad juba järgmine nädal
ja avalik liiklus algab hiljemalt 30. märtsil,
vahetult enne paasapüha.
Seegi transpordiühendus ei tööta hingamispäeval
ja juutide suurpühade ajal.
Sellised olid tänased uudised.
Paluge rahu Jeruusalemmale ja jääge meie kanalile.
Kohtumiseni nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee